આ અંગે કોન્ટ્રાકટરે રાજકોટ લાંચ-રુશવત વિરોધી બ્યૂરોની કચેરીમાં ફરિયાદ કરતાં રાજકોટ એસીબીએ છટકું ગોઠવી ડે. એન્જિનિયર જાદવ અને ડે. એકાઉન્ટન્ટ મૂકેશ દફતરીને લાંચની રકમ લેતાં આબાદ ઝડપી લઇ આગળની કાર્યવાહી હાથ ધરી છે. આ ઉપરાંત બે વર્ષ અગાઉના લાંચ કેસમાં એસીબીએ વાપીના સરકારી વકીલ બી.બી. રાઠોડની ધરપકડ કરી હતી. બે વર્ષ અગાઉ એક કેસની પતાવટ માટે આ સરકારી વકીલે રૂ.૧.રપ લાખની માગણી કરી હતી, પરંતુ એસીબીની ટ્રેપ નિષ્ફળ જતાં આ સરકારી વકીલે ટેલિફોન પર કરેલી વાતચીતની સીડી એસીબીએ કબજે લઇ એફએસએલમાં મોકલી આપી હતી, જેનો વોઇસ સ્પેક્ટ્રોગ્રાફી ટેસ્ટ પોઝિટિવ આવતાં આ પગલું ભરવામાં આવ્યું હતું.